Simmal ttɛeddin iseggasen, tasekla taqbaylit tettbeddil, tfetti, tettnerni acku tesɛa wid i ttirefden. Yella-d deg-s umaynut, tuɣal d tasekla yettwarun, tettwaseskel s wallalen n teywalt atraren. Ay-agi dayen id-yeglan s tewsatin timaynutin am wungal, tullist, amezgun, tamedyazt ama d tin yettwarun, ama d tin yettwacnan. Tamedyazt-agi, tenǧer-d abrid seg zik ar tura. Tasuta tettaǧǧa-tt-id i tayeḍ almi d tizi n wass-a. Ur teqqim ara kan di timawit-nni n zik, imi tennulfad tmedyazt yettwarun akked d tmedyazt yettwacnan. D leṣnaf i yesɛan azal d ameqqran deg tudert n umdan d wayen akk i as-d-yezzin, ɣef waya imedyazen ttawin-d tamedyazt ɣef wayen akk i ten-iceɣben deg tudert-nsen n yal ass. Ma yella nemmeslay-d ɣef tmedyazt tatrart, tlul-d deg yiseggasen n 70 d asawen anda id-yella unerni deg tmedyazt taqbaylit, dɣa ma nudder-d tatrarit ad d-nebder M. A Salhi id-yennan: «D ayen id-yeskanen udem amaynut di tsekla ama deg usentel ama deg talɣa ama di twuri n yiḍrisen4». dagi kan ara nefhem asenulfu a ladɣa seg tama n tɣessa akked ugbur d usentel d lebni n usefru, neɣ di tugniwin tudyizin d ccbaḥa n uɣanib s umata. Ula A. N Djebour yemmeslay-d ɣef ayagi anda id-yenna belli: «Tatrarit deg wannar 4 Mohand Akli SALHI. Asegzawal ameẓẓyan n tsekla, petit dictionnaire de littérature, éditions l’Odyssée, 2017, sb. 62.